钦定古今图书集成/理学汇编/字学典/第073卷 > 《曾惇石刻铺叙》 > 《群玉堂帖》
## 钦定古今图书集成/理学汇编/字学典/第073卷 > 《曾惇石刻铺叙》 > 《群玉堂帖》

《群玉堂帖》十卷，本平章韩𠈁胄自镌其家藏墨迹，《阅
古堂帖》是也。首卷全刊南渡以后帝后御书，二卷则
晋、隋名贤帖，三则唐名贤帖，四则《怀素千文》，五六暨
九卷悉本朝名贤帖，七卷全刊山谷书，八卷全刊米
元章书，末卷则蔡忠惠、石曼卿帖。开禧末，韩以罪籍
嘉定改元，被旨儗入秘省，乃改今名。